num_pages: 326
description: „Studiozno se oslanjajući na pojedine istorijske izvore i odgovarajuću naučnu literaturu, Luka Mičeta se trudi da duboko pronikne u međuljudske odnose na dvoru Osmanskog carstva. Portreti Sulejmana i Hurem, dati sa velikom uverljivošću, pomažu u objašnjavanju mnogih burnih događaja u prestonici na Bosforu. Prilike na osmanskom dvoru, haremske spletke, političke igre, zakulisne radnje, ali i međudržavni sporazumi na taj način zadobijaju svoje pravo mesto i važnost. [...] Luka Mičeta je pronašao prostor da u svoju knjigu smesti i Srbe, jedan od mnogih naroda u multietničkoj i multikonfesionalnoj imperiji kakvo je bilo Osmansko carstvo u XVI stoleću. Učinio je to znalački.“Prof. dr Radivoj Radić „Imao sam zadovoljstvo da pregledam rukopis Luke Mičete Sulejman, Hurem i Srbi. Mičeta je u našoj javnosti, u poslednje tri decenije, bio pouzdan, pronicljiv i pametan hroničar procesa koje je strastveno izučavao, da bi se, verovatno, suočen sa svim strašnim istinama ovoga vremena, krenuo povlačiti u bližu ili dalju prošlost. […] Mičeta je u ovom zanimljivom, pitkom, inteligentnom i zabavnom rukopisu pokušao da ukaže na svu složenost istorijske fenomenologije koja je tek osnova za razumevanje istorijskog procesa koji se vezuje za ličnost i značaj Sulejmana Veličanstvenog. Njegov briljantan novinarski stil prilagođen je, u svakom smislu, strukturi koja događaje i posebnosti toga vremena osvetljava metodologijom koja je gotovo rečnička, ili enciklopedijska. Istoričarima često nedostaje ovakva fleksibilnost mišljenja i stila.“Prof. dr Nikola Samardžić
language: Serbian
title: Sulejman, Hurem i Srbi
publisher: Laguna